شەفەق نیوز/ سەرچەوەیگ ئەمنی لە پارێزگای زیقار،  ئمڕوو پەنجشەممە،  خەوەردا لە ئاگرداین ماڵ شاعریگ شەعبی لە مرافەیگ هووزانە لە باشوور پارێزگاگە.
سەرچەوەگە ئەرا ئاژانس شەفەق نیوز وت: مرافەیگ هووزانە لە ناحیەی بیتار سەروە قەزای سوق شیوخ لە باشوور پارێزگای زیقار کەفتە ناوبەین هووزەیل ئال حەرب و ئال جوێبر، و چەک سووک و ناوڕاس لەناوی وەکارهاوریا.
سەرچەوەگە دیاری کرد ک مرافەگە رەسیە ئاگرداین دوو ماڵ لە هووز ئال حەرب، یەکیگیان ماڵ شاعر ناودیار سەڵاح حەرباویە.
وتیش؛ دەمچەرمگەیل شارەگە دەسدانە وەر تا مرافەگە کپەو بکەن، وتیش: مرافەگە لەبان ژنیگ نریاوە.
